Tolong jelaskan mengenai Mauna Kea dalam bahasa melayu

Mauna Kea [mau.na ké.a, ماونا كيا] merupakan sebuah gunung berapi yang terletak di pulau utama negeri Hawaii, Amerika Syarikat. Dengan ketinggian 4,205 meter (13,796 kaki) dari aras laut, gunung berapi ini adalah titik tertinggi di kawasan kepulauan Hawaii. Kebanyakkan bahagian gunung ini berada di bawah laut. Apabila dikira daripada dasar lautan, Mauna Kea adalah setinggi 10,200 m (33,500 kaki) di mana secara ia jauh lebih tinggi berbanding Gunung Everest di atas aras laut. Kali terakhir gunung ini meletus ialah pada 4,000 hingga 6,000 tahun dahulu. Menurut Pemantauan Geologi Amerika Syarikat (USGS), sehingga Januari 2012, tahap amaran gunung berapi bagi Mauna Kea ialah "normal".

"Mauna Kea" datang daripada istilah Mauna a Wākea yang bermaksud "gunung putih" dengan adanya puncak dilitupi salji dalam musim-musim tertentu. Gunung ini puncak paling terutama antara lima gunung berapi yang dianggap suci bagi masyarakat peribumi Hawaii kerana ia dianggap tempat dewa-dewi; maka gunung ini dikenakan kemasukan berpantang larang kepada golongan pembesar masyarakat tersebut.